**INFORMACIJA O STANJU PRIJAV**

**Prvi podatki o stanju prijav** za vpis v srednjo šolo bodo **znani 8. aprila 2022** na [spletni strani ministrstva](http://www.mizs.gov.si/si/delovna_podrocja/direktorat_za_srednje_in_visje_solstvo_ter_izobrazevanje_odraslih/srednjesolsko_izobrazevanje/vpis_v_srednje_sole/).

Spremljajte [spletno stran ministrstva](http://www.mizs.gov.si/si/delovna_podrocja/direktorat_za_srednje_in_visje_solstvo_ter_izobrazevanje_odraslih/srednjesolsko_izobrazevanje/vpis_v_srednje_sole/), kjer bodo dnevno objavljali stanje prijav. Na spletnih straneh srednjih šol najdete število točk, ki jih imajo kandidati v sedmem in osmem razredu in preverite na katerem mestu se trenutno nahajate.

Vsi, ki si boste premislili, **lahko prenesete prijavnico najkasneje do 25. aprila 2022,** če menite, da si boste na ta način zanesljiveje zagotovili vpis v srednjo šolo. Pred prenosom pa se posvetujte s starši in svetovalnimi delavci na srednji šoli.

**Postopek prenosa prijav** bo tudi letos potekal **elektronsko**, in sicer v primeru, če se boste odločili za prenos prijave, to storite tako, da na izbrano srednjo šolo, kjer ste oddali prvotno prijavnico, na elektronski naslov svetovalnega delavca oziroma na poseben elektronski naslov, ki ga je šola ustvarila v ta namen, posredujete skenirano / fotografirano **izjavo o prenosu prijavnice***,* podpisano s strani kandidata in starša (*objavljena je na* [spletni strani ministrstva](http://www.mizs.gov.si/si/delovna_podrocja/direktorat_za_srednje_in_visje_solstvo_ter_izobrazevanje_odraslih/srednjesolsko_izobrazevanje/vpis_v_srednje_sole/)), v kateri pisno zaprosite, da vas, v vašem imenu, svetovalni delavec odjavi na programu, za katerega ste oddali prvotno prijavnico in jo posreduje na drugo šolo, kamor bi želeli prenesti prijavo.

Na spletni strani ministrstva je poleg **obrazca / izjave za prenos prijavnice** objavljen tudi natančen **seznam elektronskih naslovov svetovalnih delavcev** za posamezno srednjo šolo, kamor pošljete izpolnjen obrazec oziroma izjavo za prenos prijavnice.

Če se boste odločili za prenos prijavnice, opozarjamo, da lahko prenos prijavnice **izvedete najkasneje do 25. 4. 2022,** **do 14. ure**.

Svetujemo, da spremljate informacije, ki jih bodo v zvezi z izvedbo prijavno – vpisnega postopka vse srednje šole sproti objavljale na svojih spletnih straneh.

**Omejitve vpisa bo ministrstvo objavilo na spletni strani že 24. maja 2022.**